stanford-oval/wikipedia huggingface dataset:
גבריאל ביירן

| --- | --- |

 לידה:  12 במאי 1950 (בן 74) דבלין, אירלנד 
 מדינה:  אירלנד 
 תקופת הפעילות:  מ-1978 
 מקום לימודים:  אוניברסיטת קולג' בדאבלין  Ardscoil Éanna 
 בן או בת זוג:  Hannah Beth King (4 באוגוסט 2014–?) 
 מספר צאצאים:  2
 פרסים והוקרה:  פרס עולם התיאטרון (2000)  פרס גלובוס הזהב  IFTA Lifetime Achievement Award 
 פרופיל ב-IMDb
 
גבריאל ביירן אוחז בפרס "הראלד איינג'ל" בו זכה בפסטיבל אדינבורו 2006.
גבריאל ביירן (Gabriel Byrne, נולד בדבלין ב-12 במאי 1950) הוא שחקן ותסריטאי אירי זוכה פרס גלובוס הזהב.
ביוגרפיה

ביירן, שהתמחה בשפה האירית, כתב ב-1996 את הדרמה הראשונה בשפה זו, הסדרה הטלוויזיונית "Draíocht". בגיל 29 החל לעבוד לראשונה כשחקן בתיאטראות איריים ובריטיים ובאופרות סבון איריות.
בגיל 37 ביקר לראשונה בארצות הברית. הופעתו הראשונה בקולנוע הייתה ב"אקסקליבר", אפוס מ-1981 על המלך ארתור. מאז הוא שיחק במעל לארבעים סרטי קולנוע, הבולטים שבהם "צומת מילר" של האחים כהן (1990) ו"החשוד המיידי" (1995), בהם שיחק בתפקיד ראשי, "בגרות על תנאי" לצד ג'ארד לטו, "הגורל בכוכבים" משנת 1995 לצד הצרפתייה אן פריו, "ספיידר" של דייוויד קרוננברג, דרמת הטלוויזיה של HBO "כלי נשק של הסחת דעת המונית" מ-1997, "האיש במסכת הברזל" (1998) לצד לאונרדו דיקפריו, ו"סוף העולם" (1999) לצד ארנולד שוורצנגר (שם גילם את השטן).
בשנת 2000 גילם את הדמות הראשית בסיטקום "Madigan Men" בתור בן מדיגן. הסדרה אשר שודרה ברשת ABC, בוטלה בטרם עת ושידרה תשעה פרקים מתוך שנים עשר פרקים מתוכננים.
ב-2005 שיחק בסרטו של ריצ'רד אי. גרנט "בלה בלה" שמבוססת על תקופת ילדותו של גרנט באסוואטיני, ובסרט "מחלק 13" לצד אית'ן הוק.
בשנת 2008 החל לככב בסדרת הדרמה היומית "בטיפול" של HBO (אשר מבוססת על הסדרה הישראלית באותו שם). על משחקו בה זכה בפרס גלובוס הזהב לשחקן הטוב ביותר בסדרת דרמה לשנת 2009 ושתי מועמדויות לפרס אמי. הוא זכה במספר פרסים נוספים על משחק.
ב-2012 כיכב ביירן במיני סדרה "מדינה סודית", עיבוד טלוויזיוני לרומן "A Very British Coup" מאת כריס מולין (Chris Mullin). בסדרה מגלם ביירן את טום דוקינס המכהן כראש ממשלת בריטניה.
ב-2013 גילם ביירן את ארל הראדלסון - מנהיג המדינה הוויקינגית, בסדרה "הוויקינגים". ב-2015 שיחק בתפקיד הראשי בסרט "השקט שבפנים". ב-2016 שיחק בסרט הדרמה "קרי פילבי" לצד נייתן ליין. בשנת 2019 החל לככב בסדרת הטלוויזיה האמריקאית "מלחמת העולמות", אשר מגלם את דמותו של ביל וורד.
בשנת 2020 שיחק בסרט המסתורין של נטפליקס "נערות אבודות" בכיכובה של איימי ראיין. בשנת 2021 לוהק לגלם את דמותו של נהג המרוצים האיטלקי אנצו פרארי והמייסד של חברת פרארי בסרט הדרמה הביוגרפי "למבורגיני: האיש מאחורי האגדה", אשר יצא לאקרנים במהלך 2023. בשנת 2023 גילם את  הסופר סמואל בקט בסרט הביוגרפי "Dance First".
פילמוגרפיה > טלוויזיה

| שנה | שם הסדרה | תפקיד | הערות |
| --- | --- | --- | --- |
| 1978–1979 | הריודנים (The Riordans) | פט בארי | סדרת דרמה |
| 1980–1982 | ברקן (Bracken) | פט בארי | סדרת דרמה |
| 1981 | זרים (Strangers) | ג'וני מגווייר | פרק: "The Flowers of Edinburgh" |
| 1981 | החיפוש אחר אלכסנדר הגדול (The Search for Alexander the Great) | תלמי | 4 פרקים |
| 1982 | ג'ויס ביוני (Joyce in June) | קיוג / בלייזס בויאלן | סרט טלוויזיה |
| 1983 | וגנר (Wagner) | קרל ריטר | 3 פרקים |
| 1985 | כריסטופר קולומבוס (Christopher Columbus) | כריסטופר קולומבוס | 4 פרקים |
| 1985 | מוסוליני: הסיפור הלא מסופר (Mussolini: The Untold Story) | ויטוריו מוסוליני | 6 פרקים |
| 1993 | פורטרט אינטימי (Intimate Portrait) | הקריין (קול) | פרק: "קים קטרל" |
| 1994 | מסך שני (Screen Two) | הגנב הטוב | פרק: "All Things Bright and Beautiful" |
| 1995 | בופאלו גירלז (Buffalo Girls) | טדי בלו | סרט טלוויזיה |
| 1995 | סאטרדיי נייט לייב (Saturday Night Live) | עצמו / דמויות שונות | פרק: "גבריאל ביירן/אלניס מוריסט" |
| 1996 | דריוכט (Draíocht) | אב | סרט טלוויזיה |
| 1997 | גלנרו (Glenroe) | פט בארי | פרק: "Miley's New Bullock" |
| 1997 | נשק להשמדת המונים (Weapons of Mass Distraction) | ליונל פאוורס | סרט טלוויזיה |
| 2000 | מדיגן מן (Madigan Men) | בן מדיגן | 12 פרקים; גם מפיק שותף |
| 2008–2010 | בטיפול (In Treatment) | ד"ר פול ווסטון | 106 פרקים |
| 2012 | מדינה סודית (Secret State) | טום דוקינס | 4 פרקים |
| 2013 | ויקינגים (Vikings) | האראלדסון | 6 פרקים |
| 2014 | קווירק (Quirke) | קווירק | 3 פרקים |
| 2016 | מרקו פולו (Marco Polo) | האפיפיור גרגוריוס העשירי | פרק: "Let God's Work Begin" |
| 2018 | מטורף (Maniac) | פורטר מילגרם | 5 פרקים |
| 2019–2022 | מלחמת העולמות (The War of the Worlds) | ביל וורד | 24 פרקים |
| 2020 | זירו זירו זירו (ZeroZeroZero) | אדוארד לינווד | 2 פרקים |
חיים אישיים

ביירן הוא פעיל זכויות אדם ידוע וב-2004 מונה לשגריר יוניצ"ף מטעם אירלנד. הוא היה נשוי לשחקנית אלן בארקין ולשניים שני ילדים משותפים. הוא מתגורר כיום בברוקלין.
דריל סברה

| --- | --- |

 לידה:  14 ביוני 1992  (בן 32) טורנס, קליפורניה, ארצות הברית 
 שם לידה:  Daryl Christofer Sabara 
 מדינה:  ארצות הברית 
 השכלה:  תיכון ווסט 
 תקופת הפעילות:  מ-1997 
 בן או בת זוג:  מייגן טריינור (22 בדצמבר 2018–?) 
 
דריל כריסטופר סברה (נולד ב-14 ביוני 1992) הוא שחקן אמריקאי. הוא מוכר בעיקר בזכות תפקידו כג'וני קורטז בסדרת סרטי ספיי קידס והופעות נוספות בטלוויזיה ובקולנוע, כולל רכבת לקוטב, המכשפים מווייברלי פלייס, ליל המסכות, גרים, והעשב של השכן.
ביוגרפיה

סברה סיים את בית הספר התיכון ווסט טורנס בשנת 2010. יש לו אח תאום, אוון, שמוכר כמדבב. אביו הוא ממוצא רוסי-יהודי ואימו ממוצא פולני, ובין היתר סברה חגג טקס בר מצווה. בצעירותו הופיע בלהקת בלט אזורית.
קריירה מקצועית

קריירת המשחק של סברה החלה באמצע שנות ה-90, כשהשתתף בפרקים של מרפי בראון, חברים וויל וגרייס אבל הפריצה הגדולה שלו הייתה כשלוהק לתפקיד ג'וני קורטז בסדרת הסרטים לכל המשפחה של ספיי קידז. מאז הספיק להופיע בתפקידי אורח בכמה סדרות, לדבב דמויות מצוירות בטלוויזיה ובקולנוע, ולגלם את דמותו של ילד יהודי שמנסה לחגוג בר מצווה בסרט Keeping Up with the Steins.
חיים אישיים

ביולי 2016 סברה התחיל לצאת עם הזמרת והיוצרת מייגן טריינור. השניים התארסו ב-21 בדצמבר 2017, ונישאו ב-22 בדצמבר 2018, יום הולדתה ה-25 של טריינור. בפברואר 2021 נולד בנם הראשון.
פילמוגרפיה > קולנוע

| שנה | שם הסרט | תפקיד | הערות |
| --- | --- | --- | --- |
| 1999 | השכנים שלי הימאדות | נובורו (קול) | דיבוב באנגלית לגרסת דיסני (2005) |
| 2001 | ספיי קידס | ג'וני קורטז |  |
| 2002 | ספיי קידס 2: אי החלומות האבודים | ג'וני קורטז |  |
| 2003 | ספיי קידס 3: סוף המשחק | ג'וני קורטז |  |
| 2004 | רכבת לקוטב | Hero Boy (קול ולכידת תנועה) |  |
| 2005 | Her Best Move | כְּלַבלָב |  |
| 2006 | ראש בראש עם משפחת שטיין | בנג'מין פילדר |  |
| 2006 | בחר את ההרפתקה שלך: איש השלג המתועב | מרקו נורת' (קול) | דיבוב |
| 2007 | התנהגות נורמלית של בני נוער | נתן |  |
| 2007 | ליל המסכות | ווסלי רודס |  |
| 2009 | אבא שלך מלך | קייל קלייטון |  |
| 2009 | April Showers | ג'ייסון |  |
| 2009 | רוחות חג המולד | שוליית קברן / זמר מזמורים / ילד קבצן / פיטר קראצ'יט (קולות ולכידת תנועה) |  |
| 2010 | מצ'טה | חוניטו |  |
| 2011 | בלקטינו | אוון |  |
| 2011 | ספיי קידס 4: כל הזמן שבעולם | ג'וני קורטז |  |
| 2012 | ג'ון קרטר | נד |  |
| 2013 | אחרי החשכה | צ'יפס |  |
| 2013 | התופת הירוקה | לארס |  |
| 2014 | Teen Lust | מאט |  |
| 2020 | בן 10 נגד היקום: הסרט | Heatblast, Wildmutt |  |
פילמוגרפיה > טלוויזיה

| שנה | שם הסדרה | תפקיד | הערות |
| --- | --- | --- | --- |
| 1992 | מרפי בראון | בייבי בראון | 3 פרקים |
| 1996 | Life's Work | טובי | פרק אחד |
| 1999 | אהבה וכסף | רוג'ר | פרק אחד |
| 1999 | רוזוול | קורי | פרק אחד |
| 2000 | וויל וגרייס | נער הברוקולי | פרק אחד |
| 2002 | Total Access 24/7 | ספיי קידס 2 | פרק אחד |
| 2002 | All That | ספיי קידס | פרק אחד |
| 2002 | ג'ון דו | וסלי סילבר | פרק אחד |
| 2002 | אחד על אחד | ג'פי | פרק אחד |
| 2002 | מה חדש סקובי דו? | טומי / סטיב (דיבוב) | פרק אחד |
| 2003 | משפחת אוקיף | דריל | תפקיד חוזר |
| 2003 | Gamefarm | בתפקיד עצמו | פרק אחד |
| 2003 | חברים | אואן | הפרק: “The One Where Ross is Fine” |
| 2004 | Century City | פרנק "אוגי" ווד | פרק אחד |
| 2004 | אבהות | לארי קיטינג (דיבוב) | מספר פרקים לא ידוע |
| 2004 | ד"ר וגאס | ג'סי סלזניק | פרק אחד |
| 2004 | רצח ללא הרשעה | ג'יימס טלי (בגיל 10) | פרק אחד |
| 2004-2005 | אבי הלהקה | האנטר (דיבוב) | תפקיד ראשי |
| 2005 | האוס | גבריאל רייליך | פרק אחד |
| 2005 | ככה זה בחיים | גארת' | פרק אחד |
| 2005-2012 | העשב של השכן | טים סקוטסון | תפקיד חוזר |
| 2006 | אמריקן דרגון | הובי (דיבוב) | פרק אחד |
| 2006 | מחשבות פליליות | קווין רוז | פרק אחד |
| 2006 | מה לגבי בריאן? | ליל אדם | פרק אחד |
| 2006 | הקפה של לולו | מייקי (דיבוב) | סרט טלוויזיה |
| 2006 | Boys Life | סקוט מורואו | פרק אחד |
| 2007 | הבונדוקים | בוטש מגנוס מילושביץ (דיבוב) |  |
| 2007-2008 | הבאטמן | אנדרו מאלורי / סקורן (דיבוב) | 2 פרקים |
| 2007-2009 | המכשפים מווייברלי פלייס | טי ג'יי טיילור | תפקיד חוזר |
| 2008 | Miss Guided | ראסל | פרק אחד |
| 2008 | המפענחת | ג'ייסון הטנר | פרק אחד |
| 2009 | קל להרכבה | ג'ורג' | תפקיד חוזר |
| 2010 | סקובי דו תעלומה בע"מ | ג'ייסון / חנון בריטי (דיבוב) | פרק אחד |
| 2010-2013 | ג'נרטור רקס | רקס סאלאזאר | תפקיד ראשי |
| 2011 | הנשף. הגרוע. אוור. | קלארק פטרסון | סרט טלוויזיה |
| 2012 | גרים | האנסון | פרק אחד |
| 2012 | גרוויטי פולס | הבן של פייר (דיבוב) | פרק אחד |
| 2013 | Marvel's Avengers Assemble | ארון ריס (דיבוב) | פרק אחד |
| 2013-2015 | Ultimate Spider-Man | אלכס או'הירן (דיבוב) | תפקיד חוזר |
| 2015 | Resident Advisors | לסלי | תפקיד חוזר |
| 2015 | Zombie Basement | ג'ואל | תפקיד חוזר |
| 2016–2021 | בן 10 | היטבלאסט (דיבוב) | תפקיד חוזר |
פילמוגרפיה > משחקי וידאו

| שנה | שם המשחק | תפקיד |
| --- | --- | --- |
| 2004 | רכבת לקוטב | ילד גיבור |
| 2011 | Cartoon Network Universe: FusionFall | רקס סלזאר |
| 2011 | Generator Rex: Agent of Providence | רקס סלזאר |
| 2011 | Saints Row: The Third | קולות הולכי רגל ודמויות |
| 2017 | בן 10 | היטבלאסט |
הערות שוליים

↑  Jacobs, Janet (3 בדצמבר 2001). "'Spy Kids' stars help less fortunate kids". Austin American-Statesman. נבדק ב-21 במרץ 2010. {{cite news}}:  (עזרה)
↑  Aushenker, Michael (5 בספטמבר 2002). "Chabad rocks!". Jewish Journal of Greater Los Angeles. Tribe Media Corp. אורכב מ-המקור ב-19 בנובמבר 2011. נבדק ב-8 בדצמבר 2013. {{cite news}}:  (עזרה)
↑  Klein, Amy (18 באוגוסט 2005). "Spy Kids' Bar Mitzvah". Jewish Journal of Greater Los Angeles. Tribe Media Corp. ארכיון מ-12 בדצמבר 2016. נבדק ב-23 בדצמבר 2018. {{cite news}}:  (עזרה)
↑  Brett, Anwar. "Daryl Sabara. Spy Kids 3-D: Game Over". BBC Films. BBC. נבדק ב-14 ביוני 2006. {{cite web}}:  (עזרה)
↑  Spencer, Amy (6 באפריל 2017). "Meghan Trainor: I Wrote My Boyfriend a Song Called "Marry Me"". Cosmopolitan. נבדק ב-8 באוגוסט 2017. {{cite news}}:  (עזרה)
↑  Swertlow, Meg (21 בדצמבר 2017). "Meghan Trainor Is Engaged to Spy Kids Star Daryl Sabara". E! Online. E! News. נבדק ב-23 בדצמבר 2017. {{cite news}}:  (עזרה)
↑  Nelson, Jeff (22 בדצמבר 2018). "Meghan Trainor Marries Daryl Sabara in Backyard Wedding: 'I Got Way More Than I Ever Wished For'". People. People. נבדק ב-23 בדצמבר 2018. {{cite news}}:  (עזרה)
| --- | --- |
בקרת זהויות :  PLWABN: 9810671437305606  BNE: XX5335123  BnF: cb151058969 (data)  GND: 1095564358  ISNI: 0000 0001 1461 6410  LCCN: no2002017481  MusicBrainz: c7bd2c16-bc9c-4076-b2b3-3a37cf3145e6  NKC: xx0073593  SUDOC: 192341219  VIAF: 66133511   WorldCat (עם VIAF): 66133511
טום קני

| --- | --- |

קני, 2018
 לידה:  13 ביולי 1962 (בן 62) איסט סירקיוז, ארצות הברית 
 שם לידה:  Thomas James Kenny 
 מדינה:  ארצות הברית 
 תקופת הפעילות:  מ-1981
 מקום לימודים:  Bishop Grimes Junior/Senior High School (1980)  Bishop Grimes Junior/Senior High School 
 יצירות בולטות:  דיבוב בובספוג מכנסמרובע בובספוג: הסרט בובספוג מכנסמרובע: הסרט בובספוג הסרט: מבצע הצלה מחנה האלמוגים המופע של פטריק סנדי צ'יקס מצילה את ביקיני בוטום החיים המודרניים של רוקו בנות הפאוור פאף גודזילה: הסדרה Spyro Reignited Trilogy לשרוד את חג המולד תום החתול המדבר וחברים הסיפור של באטמן שודדי הפיצוחים 2: טבעי להשתגע רובוטריקים: האביר האחרון משטרת פרדייס חלל אינסופי הארלי קווין ליגת הצדק מול חמשת הקטלנים קיד והטבעות הקוסמיות הי-מן ושליטי היקום מרגל ושמו אלביס ריק ומורטי פינוקיו שמי שחקן בובספוג – המחזמר
 בן או בת זוג:  ג'יל טאלי (1995–?) 
 צאצאים:  Nora Kenny, Mack Kenny 
 מספר צאצאים:  2 
 פרסים והוקרה:  פרס מעגל המבקרים החיצוני 
 פרופיל ב-IMDb
 
תומאס ג'יימס קני (באנגלית: Thomas James Kenny;‏ נולד ב-13 ביולי 1962) הוא שחקן, קומיקאי ומדבב אמריקאי. ידוע בעיקר בשל דיבוב דמותו של בובספוג מכנסמרובע ודמויות נוספות בסדרת הטלוויזיה הפופולרית "בובספוג מכנסמרובע", מאז תחילת שידוריה ב-1999.
ביוגרפיה

קני נולד וגדל בעיר סירקיוז שבמדינת ניו יורק. למד בתיכון "בישופ גרימס", שם נהיה חבר טוב של הקומיקאי בובקאט גולדוואיט. אחרי לימודיו בקולג', הופיע קני בסרטים שבובקאט ביים.
לפני חלקו ב"בובספוג מכנסמרובע", קני דיבב מספר דמויות ראשיות בסדרת האנימציה "החיים המודרניים של רוקו" בשנים 1993–1996. כן דיבב דמויות בסדרות "בנות הפאוור פאף", "גודזילה: הסדרה" ו-"Camp Lazlo". בנוסף דיבב את דמותו של ספיירו בשלוש הוצאות של סדרת משחקי הווידאו "Spyro the Dragon" ‏(2000 – 1999), וכמו כן גם בחידוש של הטרילוגיה המקורית, "Spyro Reignited Trilogy", שיצא בשנת 2018.
כקומיקאי, הופיע בתוכניות הקומיות "The Edge" ‏(1993 – 1992) ו-"Mr. Show with Bob and David" ‏(1997 – 1995).
בשנת 2004 שיחק בקומדיה הרומנטית "לשרוד את חג המולד" בכיכובם של בן אפלק וכריסטינה אפלגייט.
בשנת 2009 שיחק בסרט הקומדיה "אבא שלך מלך" בתור ג'רי קליין.
משנת 2010 עד 2018 משחק את מלך הקרח (סיימון פטריקוב) ואיש הקסם בסדרה "הרפתקאות פין וג'ייק".
קני שיחזר את תפקידו כמלך הקרח בסדרת הספין-אוף משנת 2023 Adventure Time: Fionna and Cake.
בשנים 2013 - 2015 דיבב את דמותו של וודי ג'ונסון בסדרה "בריקלברי".
הסדרה ירדה לאחר העונה השלישית.
הסדרה Paradise P.D היא במובן מסוים סדרת ההמשך של בריקלברי.
בשנת 2014 החל לדבב בסדרת האנימציה "תום החתול המדבר וחברים", ובסדרה הקומית "ריק ומורטי". כמו כן דיבב בסרט הקצר "הסיפור של באטמן". בשנת 2017 גילם את דמותו של באדי בסרט האנימציה "שודדי הפיצוחים 2: טבעי להשתגע". באותה שנה דיבב את דמותו של ווילי בסרט "רובוטריקים: האביר האחרון".
ב-2018 החל לדבב מספר דמויות בסדרת האנימציה "משטרת פרדייס" המופצת על ידי נטפליקס. ב-2019 החל לדבב בתפקיד ראשי בסדרה "חלל אינסופי", בסדרה "הארלי קווין", ודיבב בסרט "ליגת הצדק מול חמשת הקטלנים".
בשנת 2021 דיבב בסדרת האנימציה "קיד והטבעות הקוסמיות" שפיתחה לורן פאוסט עבור נטפליקס, ושב לגלם את דמותו המוכרת ביותר כבובספוג מכנסמרובע בסדרה "מחנה האלמוגים: שנות הילדות של בובספוג" בשירות הסטרימינג של CBS All Access. בהמשך השנה, דיבב את דמותו של אורקו בסדרת ההנפשה "הי-מן ושליטי היקום"; רימייק לסדרה באותו השם משנות השמונים.
בשנת 2022 דיבב בסרט האנימציה "Batman and Superman: Battle of the Super Sons" ה-49 בסרטי האנימציה המקוריים של יקום דיסי את דמותיהם של הג'וקר והחץ הירוק.
בשנת 2023 דיבב את דמותו של סקאטר, השימפנזה של אלביס פרסלי בסדרת האנימציה הקומית "מרגל ושמו אלביס" (אנ') בנטפליקס.
חיים אישיים

בין השנים 2009–2005 וב-2011 הנחה את טקס פרס אנני וגם זכה בו בעצמו.
קני נשוי מ-1995 לקומיקאית ג'יל טלי, המדבבת לצידו בסדרה "בובספוג מכנסמרובע", בתפקיד קארן, אשתו של פלנקטון. בעבר הופיעו יחדיו בתוכנית הקומית "Mr. Show with Bob and David". לזוג שני ילדים.
פוליפ בצוואר הרחם

| --- | --- |

פוליפ בצוואר הרחם באולטרה-סאונד
 תחום:  גינקולוגיה
 סיווגים
 ICD-11:  GA15.0 
 
פוליפ בצוואר הרחם (באנגלית: Cervical polyp) הוא פוליפ או גידול שפיר נפוץ על פני השטח תעלת צוואר הרחם.
פוליפ זה עשוי לגרום לדימום נרתיקי חריג, אך לעיתים קרובות הוא לא מלווה בתסמינים כלל. הטיפול, במקרה הצורך, מורכב מהסרה פשוטה של הפוליפ והפרוגנוזה בדרך כלל טובה. פחות מ-1% מהפוליפים בצוואר הרחם יראו שינוי ניאופסלטי שעלול להוביל לסרטן. 2-5% מכלל הנשים מפתחות פוליפ בצוואר הרחם.
סיווג

פוליפ בצוואר הרחם הוא גידול שפיר הבולט מפני השטח של תעלת צוואר הרחם. רוב הפוליפים בצוואר הרחם קטנים מ-1 ס"מ. עם זאת, הם יכולים להגיע לקוטר של עד 3 ס"מ, ולעיתים אף למלא את הנרתיק. בדרך כלל הפוליפ מחובר לפני השטח על ידי גבעול, שיכול להיות ארוך ודק או קצר ורחב בבסיסו. צורת הפוליפ יכולה להיות דמוית דמעה או מוארכת, מרקמו בדרך כלל רך וספוגי, וצבעו יכול להיות אדום או אפור-לבן, בהתאם לכלי הדם בנגע.
ניתן לחלק את הפוליפים בצוואר הרחם לשתי קטגוריות:
Endocervical polyps – הסוג הנפוץ ביותר. ממוקם ברירית המצפה את החלק הפנימי של צוואר הרחם. שכיח יותר בנשים בגיל הפוריות.
Ectocervical polyps – ממוקם בחלק של צוואר הרחם הבולט אל הנרתיק. נפוץ יותר בנשים בגיל המעבר.
סימנים ותסמינים

בשני שלישים מהמקרים, פוליפים בצוואר הרחם הם ללא תסמינים ומתגלים במקרה בבדיקה שגרתית.
כאשר ישנם תסמינים, הם כוללים דימום בין-וסתי, דימום וסת כבד באופן חריג (מנורגיה), דימום נרתיקי אצל נשים לאחר גיל המעבר, דימום לאחר קיום יחסי מין והפרשות נרתיקיות.
גורמים

הסיבה המדויקת להיווצרות פוליפים בצוואר הרחם אינה ברורה, והוצעו תיאוריות אפשריות שונות. הפוליפ יכול להיווצר כתוצאה מגודש בכלי הדם של צוואר הרחם, המשבש את זרימת הדם ומוביל להתפתחות פוליפ. פוליפ יכול להיווצר גם עקב זיהום או דלקת כרונית בצוואר הרחם. במקרים מסוימים, חומרים כימיים המגרים את צוואר הרחם לאורך זמן עלולים לגרום לשינויים לא תקינים בתאים. אפשרות נוספת היא עלייה ברמות ההורמון אסטרוגן, שיכולה לגרום לגדילה מוגזמת של רקמת צוואר הרחם.
גורמים > גורמי סיכון

גורמי הסיכון להתפתחות פוליפ בצוואר הרחם כוללים ריבוי לידות, זיהומים המועברים במגע מיני, נשים בגיל הפוריות (לפני גיל המעבר) והיסטוריה קודמת של פוליפים בצוואר הרחם.
אבחנה

פוליפים בצוואר הרחם מתגלים בדרך כלל במקרה במהלך בדיקה גינקולוגית שגרתית, קולפוסקופיה או במהלך אולטרה סאונד בטני או נרתיקי. ניתן לראות את הפוליפ בבדיקת ספקולום. אישור האבחנה נעשה באמצעות ביופסיה.
האבחנות המבדלות השכיחות ביותר הן ציסטה בצוואר הרחם (אנ'), פוליפ רחמי ושרירן.
טיפול

הטיפול בפוליפים בצוואר הרחם תלוי במידה רבה במאפיינים הקליניים שלהם ובמצב הכללי של האישה.
כאשר הפוליפ בצוואר הרחם אינו מלווה בתסמינים, וכל עוד אין תוצאות חריגות בבדיקת פאפ או דימום רחמי חריג אחר, אין ראיות חזקות התומכות בכריתה כירורגית של הפוליפ. עם זאת, יש מקום לשיקול דעת רפואי בכל מקרה לגופו.
במקרים של פוליפים תסמיניים, גדולים או חריגים, בדרך כלל נדרשת הסרה. טכניקת ההסרה תלויה בגודל הפוליפ או במבנהו (למשל אם יש לו גבעול). הטכניקות הנפוצות הן אחיזת בסיס הפוליפ במלקחי טבעת וסיבובו עד שהוא מתנתק, או שימוש במלקחי ביופסיה. פוליפים עם גבעול עבה בדרך כלל דורשים כריתה אלקטרוכירורגית או הסרה היסטרוסקופית. למניעת דימום לאחר ההסרה ניתן להשתמש בצריבה (אבלציה) בלייזר. כל פוליפ שנכרת יש לשלוח לבדיקה היסטולוגית נוספת כדי לשלול ממאירות.
בנשים עם פוליפים חוזרים ובנשים לאחר גיל המעבר, ההמלצה המקובלת היא לבצע בדיקה נוספת של צוואר הרחם וחלל הרחם באמצעות היסטרוסקופיה, כדי לשלול פתולוגיות אחרות.
טיפול > היריון ולידה

דרכי הטיפול בפוליפים בצוואר הרחם במהלך היריון שנויות במחלוקת, והראיות הקשורות להסרתם במקרים אלה מוגבלות.
ההורמונים הקשורים להיריון גורמים להגדלת הפוליפים, דבר שעלול להפריע למעבר התינוק בתעלת הלידה ולהגביר את הסיכון לדימום. לאורך ההיריון עלולים הפוליפים לגרום לדימומים חוזרים וזיהומים, ובכך להעלות את הסיכון לזיהום מי שפיר. למרות שהסרת הפוליפים עשויה להפחית את הסיכון לזיהום זה, ישנן עדויות סותרות לגבי בטיחות ההליך. חלק מהמחקרים מצביעים על כך שהסרת הפוליפים עלולה להגביר את הסיכון לאובדן היריון ולידה מוקדמת, אם כי הראיות לכך מוגבלות. מחקרים אחרים לא העלו קשר שכזה. בשל מורכבות זו, אופן הטיפול בפוליפים במהלך ההיריון נותר נושא שנוי במחלוקת בקהילה הרפואית.
פרוגנוזה

יותר מ-99% מהפוליפים בצוואר הרחם שפירים, והסיכון לממאירות או דיספלזיה בהם קטן מ-0.7%. פוליפים בצוואר הרחם אינם צפויים לצמוח מחדש. עם זאת, לאחר ההסרה, אחת מכל שמונה נשים חווה הישנות של פוליפ בצוואר הרחם.
אפידמיולוגיה

בין 2–5% מכלל הנשים מפתחות פוליפ בצוואר הרחם. זהו הפוליפ השני בשכיחותו הנצפה בבדיקה גינקולוגית, אחרי פוליפ רחמי. פוליפים בצוואר הרחם שכיחים יותר בקרב נשים בגיל הפוריות, במיוחד לאחר גיל 20, ובקרב נשים שעברו מספר לידות. הם נדירים בקרב ילדות שטרם התחילו את מחזור הוסת.
בעבר מצב זה אובחן בשכיחות נמוכה בהרבה, בעיקר כאשר לא היו תסמינים. פיתוח האולטרסאונד ברזולוציה גבוהה וההיסטרוסקופיה הקלו על זיהוי ואבחון הפוליפים בצוואר הרחם, ותרמו לתוצאות משופרות עבור המטופלות.
ראו גם

צוואר הרחם
דלקת צוואר הרחם
פוליפ רחמי
הערות שוליים

↑  Jane Bates, Practical Gynaecological Ultrasound, Cambridge University, 1997, עמ' 77, ISBN 1900151510, 9781900151511
1 2  Thomas J. Zuber, E. J. Mayeaux, Atlas of Primary Care Procedures, Lippincott Williams & Wilkins, 2004, עמ' 254, ISBN 0781739055, 9780781739054
1 2 3 4 5 6 7 8 9 10 11 12  Alkilani YG, Apodaca-Ramos I, Cervical Polyps, Treasure Island (FL): StatPearls Publishing, [Updated 2023 Sep 4] 2025
1 2  Cervical Polyps, Doncaster and Bassetlaw Hospitals, NHS Foundation Trust, (אורכב 07.02.2007 בארכיון Wayback Machine), ‏2007
1 2 3 4 5  Elizabeth Baker, Andrea MacDonald, Sarah Tennant, Approach to cervical polyps in primary care, Canadian Family Physician 71, 2025-01, עמ' 26–30 doi: 10.46747/cfp.710126
1 2  WebMD Editorial Contributors, What Are Cervical Polyps?, WebMD (באנגלית)
↑  Pearl Aggarwal, Anissa Ben Amor, Cervical Ectropion, Treasure Island (FL): StatPearls, 2023- This book is distributed under the terms of the Creative Commons Attribution 4.0 International License
1 2  Gaetano Riemma, Luigi Della Corte, Salvatore Giovanni Vitale, et al., Surgical management of endocervical and decidual polyps during pregnancy: systematic review and meta-analysis, Archives of Gynecology and Obstetrics 307, 2023-03-01, עמ' 673–680 doi: 10.1007/s00404-022-06550-z
↑  Tetsu Wakimoto, Shusaku Hayashi, Iiji Koh, Ryo Yamamoto, Keisuke Ishii, Relationship between unremoved cervical polyp in pregnancy and spontaneous preterm birth, American Journal of Obstetrics and Gynecology 227, 2022-12-01, עמ' 899.e1–899.e6 doi: 10.1016/j.ajog.2022.06.064
↑  LaQuita Martinez, Cervical polyps, MedlinePlus Medical Encyclopedia, ‏2024 (באנגלית)
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
היסטופתולוגיה של פוליפ בצוואר הרחם.
ישראל ברוסארד

| --- | --- |

ברוסארד ב-2019
 לידה:  22 באוגוסט 1994 (בן 30) מיסיסיפי, ארצות הברית
 שם לידה:  Isaiah Israel Adams 
 מדינה:  ארצות הברית ארצות הברית
 תקופת הפעילות:  מ-2010
 פרופיל ב-IMDb
 
איזאיה ישראל ברוסארד (באנגלית: Isaiah Israel Broussard; נולד ב-22 באוגוסט 1994) הוא שחקן קולנוע אמריקאי. התפרסם בשל תפקידו כקרטר דייוויס בסרטי האימה "מז"ל טוב" ו-"מז"ל טוב 2" וגם כג'וש סנדרסון בסרט "לכל הנערים שאהבתי".
ביוגרפיה

ברוסארד נולד בגולפפורט, מיסיסיפי שבארצות הברית, למשפחה נוצרית. הוריו הם אנג'לה (לבית קלאפ), יועצת קוסמטיקה ב"מרי קיי" ולורנס קלייטון אדמס (1999-1957) שמת כשהיה בן ארבע. הוא גדל בסוסייר שבמיסיסיפי על ידי אימו ואביו החורג, גיל ברוסארד, מתכנת מחשבים אשר מאוחר יותר אימץ אותו ואת אחותו הגדולה, אוברי. לו אח-למחצה צעיר מנישואיה השניים של אמו.
ברוסארד למד בבית ספר יסודי ציבורי וקיבל שם מחסה כאשר הוריקן קתרינה פגע במיסיסיפי. אחרי ההרס של הסופה הוא למד במסגרת חינוך ביתי. בשנת 2010, עבר ברוסארד ללוס אנג'לס.
קריירה

ברוסארד החל את הקריירה שלו עם תפקידים קטנים כמו גארט איינביבדר ב"הפוך" וג'וש ב-"The Chaperone". הוא זכה לשבחים על הופעתו בסרט "בלינג רינג" ב-2013. ב-2015, הוא גילם את דמותו של קרסון טאפט בסרט "Perfect High". שנה לאחר מכן, ברוסארד גילם את מייק ג'נינגס בסרט "החופשה האחרונה". ברוסארד כיכב בתור קרטר דייוויס בסרט האימה של כריסטופר ב. לנדון, "מז"ל טוב" (2017), לצד ג'סיקה רות'. בשנת 2018, ברוסארד כיכב בסרט הנעורים של נטפליקס, "לכל הנערים שאהבתי" בבימויו של סוזן ג'ונסון, בתפקיד ג'וש סנדרסון. ברוסארד חזר לתפקידו כקרטר דייוויס גם בסרט ההמשך, "מז"ל טוב 2", לצד ג'סיקה רות'.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2010 | הפוך | גארט אינבינדר |  |
| 2011 | הורה מלווה | ג'וש |  |
| 2013 | בלינג רינג | מארק האל |  |
| 2014 | להציל את אקו | קמרון |  |
| 2015 | H8RZ | ג'ק סטנטון |  |
| 2016 | Jack of the Red Hearts | רוברט אדמס |  |
| 2016 | החופשה הראשונה | מייק "ספייס" ג'נינגס |  |
| 2017 | מז"ל טוב | קרטר דייוויס |  |
| 2017 | Say You Will | בובי נימיץ |  |
| 2018 | לחיים ולמוות | מיילס |  |
| 2018 | לכל הנערים שאהבתי | ג'וש סנדרסון |  |
| 2019 | מז"ל טוב 2 | קרטר דייוויס |  |
| 2021 | Fear of Rain ‏ | קיילב |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2010 | Romantically Challenged | ג'סטין תומאס | 2 פרקים |
| 2013 | ילדי האנרכיה | ג'ואי נון | פרק: "Sweet and Vaded" |
| 2015 | Perfect High | קרסון טאפט | סרט טלוויזיה של Lifetime |
| 2016 | אימת המתים המהלכים | ג'יימס מק'אליסטר | 2 פרקים |
| 2019 | Into the Dark | ספנסר | פרק: "All That We Destroy" |